2000/163/EY: Komission päätös, tehty 18 päivänä helmikuuta 2000, komission päätöksen 92/160/ETY muuttamisesta Brasiliasta lähtöisin olevien hevoseläinten tuonnin osalta (tiedoksiannettu numerolla K(2000) 365) (ETA:n kannalta merkityksellinen teksti)



Virallinen lehti nro L 051 , 24/02/2000 s. 0046 - 0046



LIITE "Tuonnin on täytettävä asiaa koskevat eläinten terveyden ja kansanterveyden vaatimukset. 1 OSA ELÄVÄT ELÄIMET, TUORE LIHA JA LIHAVALMISTEET >TAULUKON PAIKKA> B= Nautaeläimet (mukaan lukien puhvelit ja biisonit) S/G= Lampaat ja vuohet P= Siat E= Hevoseläimet C/H= Sorkkaeläimet X= Sallitut O= Kielletty S= Ihmisravinnoksi tarkoitetun tuoreen lihan ja lihatuotteiden vienti keskeytetty 15 päivästä helmikuuta 2000 Erityishuomautuksia Lisähuomautuksia (a) Elävien nautaeläinten tuonti on rajoitettu siitokseen tarkoitettuihin nautoihin ja lihotettavaksi tarkoitettuihin alle kahden viikon ikäisiin juottovasikoihin. (b) Ihmisravinnoksi tarkoitetun naudanlihan tuonti on rajoitettu: (i) joko yksinomaan maidontuotantoon tarkoitetuista lehmistä saatuun lihaan, tai (ii) lihaan - joka täyttää Amerikan yhdysvaltojen ja Euroopan yhteisön välillä sovitut edellytykset; ja - joka on saatu sellaisilta tuoreen lihan kauppaa harjoittavilta laitoksilta, joihin teuraseläimet tulevat komission hyväksymiltä tiloilta. Komissio ilmoittaa erikseen näiden laitosten nimet jäsenvaltioille." KOMISSION PÄÄTÖS, tehty 18 päivänä helmikuuta 2000, komission päätöksen 92/160/ETY muuttamisesta Brasiliasta lähtöisin olevien hevoseläinten tuonnin osalta (tiedoksiannettu numerolla K(2000) 365) (ETA:n kannalta merkityksellinen teksti) (2000/163/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 13 artiklan 2 kohdan, sekä katsoo seuraavaa: (1) Komission päätöksessä 92/160/ETY(2), sellaisena kuin se on viimeksi muutettuna päätöksellä 1999/558/EY(3), vahvistetaan tiettyjen kolmansien maiden aluejako hevoseläinten tuontia varten. (2) Brasilian osavaltiot Alagoas ja Pernambuco kuuluvat päätöksen 92/160/ETY liitteessä olevaan luetteloon Brasilian osavaltioista, joista jäsenvaltiot sallivat hevoseläinten tuonnin. (3) Brasilia on ilmoittanut, että Alagoasin ja Pernambucon osavaltioiden tiettyjen alueiden työhevosissa on todettu räkätautia. Tartuntalähde ei ole vielä tiedossa. (4) Jäsenvaltioilla on yhteisön lainsäädännön mukaisesti oikeus tuoda hevoseläimiä sellaisista kolmansista maista tai virallisen aluejaon tapauksessa kolmannen maan sellaisista osista, joissa ei ole esiintynyt räkätautia vientiä edeltävän kuuden kuukauden aikana. Aluejakoa on näin ollen aiheellista mukauttaa kyseisen maan tautitilanteen mukaisesti. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan sanat "Alagos" ja "Pernambuco" päätöksen 92/160/ETY liitteessä olevasta Brasilian osavaltioiden luettelosta. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä helmikuuta 2000. Komission puolesta David BYRNE Komission jäsen (1) EYVL L 224, 18.8.1990, s. 42. (2) EYVL L 71, 18.3.1992, s. 27. (3) EYVL L 211, 11.8.1999, s. 53.